૨૦૦૫માં ‘ક્યા કૂલ હૈં હમ’, ૨૦૧૨માં ‘ક્યા સુપર કૂલ હૈં હમ’ પછી આ જ સિરીઝની આ ત્રીજી ફિલ્મ છે. સેક્સ-કૉમેડીને બદલે આ ફિલ્મનું પ્રમોશન પૉર્ન-કૉમેડી તરીકે કરવામાં આવે છે. તુષાર કપૂર અને આફતાબ શિવદાસાણી સાથે ફિલ્મમાં દર્શન જરીવાલા, ક્રિષ્ના અભિષેક, મંદના કરીમી, શક્તિ કપૂર અને મેઘના નાયડુ છે. ફિલ્મના સબ્જેક્ટમાં કોઈ નવીનતા નથી, આ એક જ સબ્જેક્ટ પર ટીવી-સિરિયલ પણ બની ચૂકી છે અને ગુજરાતી નાટક પણ આવી ગયું છે. એ જ સબ્જેક્ટને પૉર્ન, સેક્સ અને ડબલ મીનિંગનો હાઈ ડોઝ આપવામાં આવ્યો છે.